**Маңғыстау облыстық білім және ғылым қызметкерлері**

**кәсіподақ ұйымының жарғылық мақсаттар мен міндеттерді**

**іске асыру жөніндегі жұмысы туралы**

**АҚПАРАТ**

Маңғыстау облыстық кәсіподақ ұйымы 2017 жылдың 1-қаңтарындағы жағдай бойынша құрамында **26 397 кәсіподақ мүшесі,** оның ішінде 22 737 жұмыс жасайтын мүшелерден тұратын 7 аудандық және қалалық кәсіподақ филиалдарын, 298 бастауыш ұйымды біріктіреді.

Облыстық кәсіподақ комитеті облыстық кәсіподақ ұйымының Жарғысын басшылыққа ала отырып, кәсіподақ мүшелерінің құқықтары мен мүдделеріне өкілдік ету және қорғау, білім саласы ұйымдарындағы әлеуметтік әріптестікті дамыту жөнінде жұмыс жүргізеді.

Қызметкерлердің әлеуметтік мәселелерін шешу, әлеуметтік-еңбек қатынастарын тиімді реттеу үшін 2015 жылғы 12-наурызда облыстық білім басқармасы алқасының бірлескен мәжілісінде «2015-2017 жылдарға арналған әлеуметтік әріптестік туралы облыстық келісімге» қол қойылып, ҚР денсаулық сақтау және әлеуметтік даму Министрлігімен 2015 жылғы 16-сәуірде №11 тіркелді. 2016 жылғы қыркүйекте әлеуметтік әріптестіктің уәкілетті өкілдері – облыстық білім басқармасының бастығы З.Ж.Тастемірова мен облыстық білім және ғылым қызметкерлері кәсіподақ ұйымының төрайымы Т.А.Баймбетова ҚР жаңа Еңбек кодексінің қабылдануымен және бюджет саласы қызметкерлеріне еңбек ақы төлеудің жаңа моделінің қолданысқа енгізілуіне қатысты әлеуметтік-еңбек қатынастарында жаңа бағыттарды көрсететін қосымша келісімге қол қойды. Облыстық кәсіподақ комитетінің филиалдары мен облыстың білім органдарының бөлімдері арасында 7 келісім, бастауыш кәсіподақ ұйымдарында 288 ұжымдық шарт жасалған және қолданысқа енгізілді.

298 бастауыш кәсіподақ ұйымдарының 290-да ұжымдық шарттар тіркелген, ал Ш.Есенов атындағы Каспий мемлекеттік университеті, облыстық кәсіподақ комитетінің аппараты мен облыстық білім Басқармасы ұжымдық шарттарға енді қол қою кезеңінде. 6 аудандық білім бөлімінде кәсіподақ ұйымдары санының аз болуына байланысты ұжымдық шарттар жасалмаған.

Келісімдер мен ұжымдық шарттар еңбек және әлеуметтік кепілдіктерді, еңбекті және денсаулықты қорғауды, педагог қызметкерлердің жалақылары мен еңбек демалыстарының ақыларын уақытында төлеуді шешуге бағытталған.

Облыстық келісімнің орындалуын бақылау мақсатында тең негізде құрамы 6 адамнан тұратын әлеуметтік-еңбек қатынастарын реттеу жөнінде екіжақты комиссия құрылды. Өткен 2016-2017 жылдардың комиссия отырыстарында «Білім беру ұйымдары педагог қызметкерлерінің еңбек демалыстарына сауықтыру жәрдемақысын төлеу туралы», «Жазғы сауықтыру кампаниясының қорытындысы туралы», «Ұжымдық шарттар арқылы әлеуметтік әріптестік жүйесін Салалық және Облыстық Келісімдердің ең төменгі сәйкес нормалары ретінде міндетті енгізу жолымен жетілдіру» , «Үздік білім беру ұйымы», «Жыл мұғалімі», «Жыл тәрбиешісі», «Жылдың үздік әдіскері», «Жылдың үздік директоры» байқауларын қорытындылау» мәселелері қаралды.

Әлеуметтік-еңбек қатынастарын дамыту, кәсіподақ мүшелерін құқықтық және әлеуметтік қорғау жағдайы, Келісімнің шарттарын орындау облыстық кәсіподақ ұйымының Атқару комитетінің мәжілістерінде де қаралады.

2016-2017 жылдар ішінде Атқару комитетімен Ш.Есенов атындағы университеттің кәсіподақ ұйымының, Мұнайлы, Бейнеу, Түпқараған аудандық және Жаңаөзен қалалық білім және ғылым қызметкерлері кәсіподағының есептері мен ақпараттары қаралды. Ауылдық жерлерде жұмыс жасайтын педагог қызметкерлерге айлықтарынан 25% қосымша ақы төленеді.

Ауылдық жерлердегі білім саласының қызметкерлеріне коммуналдық қызмет шығындарын өтеуге біржолғы ақшалай өтемақы төлеу қарастырылған. Жергілікті атқарушы билік органдарымен коммуналдық қызмет өтемақысының облыс бойынша бірыңғай сомасы анықталды – 12100 теңге. Бұл үш жылда 280 416 000 теңге құрады.

Білім беру ұйымдарының барлық қызметкерлері жұмыс берушінің есебінен медициналық тексеруден өткізіледі. Медициналық тексеру шығындарының сомасы 542 022 404 теңге құрап отыр.

«Дипломмен - ауылға» бағдарламасы бойынша облыс аудандарына 1299 маман келді, оның ішінде үш жыл ішінде 1279-ы 189 422 900 теңге көлемінде көтерме жәрдемақы алды.

2015-2017 жылдар ішінде облыста 29713 адам жалпы сомасы 2 109 967 80 теңгеге әлеуметтік кепілдіктерді пайдаланды.

Балалар мен жасөспірімдерді сауықтыру мен демалту мәселелері облыстық Келісімде, кәсіподақ ұйымдарының ұжымдық шарттарында көзделген. Жыл сайын облыстың 300-ден астам кәсіподақ мүшелеріне сауықтыру мен демалу үшін «Мерке», «Жаңақорған», «Қарғалы», «Манкент», «Сосновый бор», «Щучинский» кәсіподақ шипажайларына және басқаларына жеңілдікпен жолдамалар бөлінеді. Бұл мақсаттарға облыстың кәсіподақ ұйымдарының бюджетінен 2016 жылы 6 206 500теңге, 2017 жылы - 17 006 793 теңге бөлінді. 2017 жылы, ЭКСПО-2017 Халықаралық көрмесіне байланысты 500 кәсіподақ мүшелері мен олардың балалары үшін Астана қаласына сапар ұйымдастырылды. Кәсіподақ белсенділері үшін бір жыл ішінде «Кендерли», «Шағала», «Сая» курорттық аймақтарына және облыстың басқа аудандарына туристік саяхаттар ұйымдастырылды.

Облыстық кәсіподақ комитеті облыстың білім саласы қызметкерлерін құқықтық қорғау жөнінде мақсатты бағытталған жұмыс бастады. 2016 жылдың қазан айынан бастап облыстық кәсіподақ комитетінің аппаратына құқықтық жұмыс мәселелеріне жетекшілік ететін маман қабылданды. Атқару комитетінің мәжілісінде құқықтық қызмет жұмысының Жоспары мен білім беру ұйымдарында қоғамдық бақылауды жүзеге асыру кестесі бекітілді. Қоғамдық бақылау жөнінде іс-шараларды тіркеу, келушілерді қабылдау және т.б. журналдар Қазақстандық салалық кәсіподақпен бекітілген қоғамдық бақылауды ұйымдастыру жөніндегі Нұсқаулыққа сәйкес ресімделген және жүргізіледі. Облыстық кәсіподақ комитетінің құқықтық қызмет жөніндегі маманымен кәсіподақ мүшелері үшін тегін заңгерлік кеңестер беріледі. Ағымдағы жылдың 1-қарашасына 143 білім қызметкері түрлі мәселелер бойынша (жалақы, аттестаттау, еңбек демалысының ұзақтығы және т.б.) кеңес алды. 2017 жылы аудандық (қалалық) кәсіподақ ұйымдары филиалдарының мамандарымен кәсіподақ мүшелерінің өтініштеріне (ауызша, жазбаша және жеке қабылдауда) 389 жауап қайтарылды. Кеңестердің басым көпшілігі білім беру ұйымдарының басшыларына (20 пайызға жуығы) берілді, бұл еңбек заңнамасының нормаларын бұзушылықтың алдын алу болып табылады.

2015-2016ж.ж. облыстық кәсіподақ комитеті қосымша жұмыс атқаратын қызметкерлерге және 1 ставкадан артық жұмыс жасайтын педагог қызметкерлерге Ақтау қаласы прокуратурасының осы санаттағы қызметкерлерге төленген соманы қайтару туралы шешіміне байланысты сауықтыру жәрдемақысын төлеу мәселесін көтерді. Кәсіподақтың салалық Кеңесі облыстық кәсіподақ комитетінің арызы бойынша аталған мәселе жөнінде құрамында еңбек және халықты әлеуметтік қорғау Министрлігінің, білім Министрлігінің, Бас прокуратураның өкілдерінен комиссия құрып, тексеру қорытындысы бойынша аталған проблема қызметкерлердің пайдасына шешілді. Экономикалық пайда 3 миллион теңгеден астам құрады.

 Облыстық кәсіподақ комитеті барлық деңгейлердегі кәсіподақ органдарының жұмысы үшін еңбек қатынастарының өзекті мәселелері бойынша 8 әдістемелік ұсынымдар мен ақпараттық бюллетень шығарды: «Еңбек демалысына сауықтыру жәрдемақысы кімге және қандай мөлшерде төленуі тиіс?», «Білім беру ұйымдарында келісу комиссиясын құру және іс-әрекет тәртібі», «Лауазымдарды қоса атқару және уақытша орнында жоқ қызметкердің міндеттерін атқару (алмастыру) кезінде еңбек ақы төлеу», «Мектепке дейінгі балалар білім беру ұйымының 9 сағаттық жұмыс режимінен 10,5 сағатына ауысуы кезіндегі қызметкерлердің басымдылықтары», «Сұрақтар-жауаптар», «Қоғамдық бақылау актісі қалай жасалады» және басқалары. Облыстық «Өрлеу» газетінде «Сұрақтар-жауаптар» айдары жүргізіледі.

Кәсіподақ қызметкерлері мен белсенділерінің құқықтық сауаттылығын арттыру мақсатында облыстық кәсіподақ комитеті:

- аудандық (қалалық) кәсіподақ ұйымдары филиалдарының төрағаларын қажетті ақпараттық қорлармен, ең алдымен Қазақстандық салалық білім және ғылым қызметкерлері кәсіподағының сайтымен оқытуды;

-бастауыш кәсіподақ ұйымдарының төрағалары мен білім ұйымдарының басшыларын ҚР Еңбек кодексінің, ҚР НҚА қағаз тасымалдаушысымен қатар, электрондық нұсқасымен де қамтамасыз етуді;

- кәсіподақ активі үшін еңбек заңнамасының мәселелері бойынша семинарлар, соның ішінде қатысушылардың ең көп саны – 531 адамды қамтамасыз етуге болатындай көшпелі семинарлар өткізуді жүргізеді;

- директорлардың, бухгалтерлердің және бастауыш кәсіподақ ұйымдары төрағаларының бірлескен кеңестері, бұл әсіресе жалақыға, еңбек демалыстарының ақысын есептеуге, сауықтыру жәрдемақысын төлеуге, сыйақыға және т.б. қатысты туындаған мәселелерді шешу кезіндегі келіспеушіліктерді жоюға мүмкіндік туғызады.

 Кәсіподақ органдары қызметінің аясында еңбек қауіпсіздігі мен еңбекті қорғау мәселелері қаралады. 2017 жылдың тамызынан бастап облыстық кәсіподақ комитеті аппаратының штаттық кестесіне еңбекті қорғау жөніндегі маман лауазымы енгізілді (0,5 ставка). Барлық мектептер мен білім беру ұйымдарында қоғамдық инспекторлар – 298 адам сайланды. Олар оқу ғимараттарының қысқы мерзімге дайындығын тексеру, жарық және жылу режимінің, оқу кабинеттері мен шеберханалардың санитарлық-гигиеналық жағдайының қадағалануы жөніндегі комиссиялар құрамына енгізілді. Облыстық кәсіподақ комитеті еңбекті қорғау және еңбек қауіпсіздігі жөніндегі ұйымдастырушылық мәселелерді Еңбек кодексіне сәйкес келтіру мақсатында, өндірістік кеңес пен еңбекті қорғау жөніндегі техникалық инспекторлар туралы үлгілі ережелерді бекітіп, іс жүргізу және еңбекті қорғау мәселелері бойынша ұйымдастырушылық жұмыс жөніндегі әдістемелік ұсынымдарды әзірлеп, мүшелік ұйымдарға жеткізді. Кәсіподақ комитеттерінің төрағалары «Қазақстан Республикасының еңбек заңнамасы бойынша сұрақтар мен жауаптар», 2 бөлімнен тұратын «Техникалық инспекторлар үшін еңбекті қорғау және еңбек қауіпсіздігі жөніндегі материалдар» әдістемелік құралдарымен қамтамасыз етілді. Мектептердің, оқу орындарының ұжымдық шарттарында еңбекті қорғау мен еңбек қауіпсіздігі мәселелеріне ерекше көңіл бөлінеді.

 Бүкіләлемдік еңбекті қорғау күні шеңберінде, жыл сайын сәуір айында қоғамдық инспекторлар сенбіліктер, акциялар («Сен еңбек шартын жасадың ба?»), флэшмобтар (Арнайы киім –қисынсыз ба әлде қажеттілік пе?) өткізіледі.

Облыстық комитет кәсіподақ ұйымының ұйымдастырушылық қызметін нығайту жөнінде шаралар қабылдайды. Бұл мәселеде басты назар кәсіподақтың мүшелік базасын арттыруға бөлінеді: 2015 жылдан 2017 жыл аралығында 8262 адамға көбейді (18135 адам-2015 жылы және 26397 адам- 2017 жыл). Мүшеліктің артуы білім беру мекемелерінде жаңа бастауыш ұйымдардың ұйымдастырылуы есебінен болып отыр, олардың саны 262-ден 298 адамға артты.

Кәсіподақ Жарғысына сәйкес облыстық ұйымның құрылымы реттелді. Облыстық орталықтың мектептері мен бала бақшаларының кәсіподақ ұйымдары базасында Ақтау қаласында кәсіподақтың қалалық филиалы құрылды.

Жалпы, қаржы тәртіптемесін нығайту жөнінде кәсіподақ органдарының болымды жұмысы байқалады. 2015 жылмен салыстырғанда жалпы түсім мен мүшелік жарналар аударымының мөлшері 38% артты. Жарналар толық мөлшерде және белгіленген мерзімде аударылады.

 Облыстық кәсіподақ комитетінің бас бухгалтері қазіргі таңда «1С Бухгалтерия» бағдарламасы бойынша оқу курсынан өтті. Бухгалтерлік есепті аталған бағдарлама бойынша жүргізуге көшу 2018 жылғы 1-қаңтардан бастап жүзеге асырылады.

Маңғыстау облысының жастары мен студенттері Республикалық жастар форумына белсенді қатысты.

Облыстық кәсіподақ комитетінің аппаратында, барлық аудандық және қалалық кәсіподақ комитеттерінде байланыстың электрондық поштасы енгізілді. Облыстық кәсіподақ комитеті кәсіподақ газеттері мен журналдарына жазылуды ұйымдастыру жөнінде жұмыс жүргізеді. 2016 жылы «Қазақстан кәсіподақтары» газетінің 110 данасы және «Білімді ел» газетінің 60 данасы жазылып алынды.

Сонымен қатар, облыстық кәсіподақ ұйымының жұмысында әлеуметтік әріптестікті ұйымдастыру, кәсіподақ ұйымының ұйымдастырушылық қызметі мәселелерінде бірқатар кемшіліктер бар. Каспий мемлекеттік университетінің қызметкерлері мен жұмыс беруші арасындағы 2013-2017 жылдарға арналған ұжымдық шарт облыстың еңбек басқармасында мониторингтен өткізілмеді. ҚР ЕК 156-бабы 11-тармағына сәйкес, жұмыс беруші тараптар қол қойған ұжымдық шартты қол қойылған күнінен бастап бір ай ішінде мониторинг үшiн еңбек инспекциясы жөнiндегi жергілікті органға ұсынуға мiндетті, бірақ университеттің кәсіподақ комитеті шарттың тіркелуін бақылауға алмаған.

Облыстық кәсіподақ комитетінің №15 нысан бойынша есебіне сәйкес, құқықтық қызмет 2017 жылдың бірінші жартыжылдығында еңбек заңнамасын қадағалау мәселелері бойынша қоғамдық бақылауды тек 11 ұйымда жүргізген, бұл аталған мәселе бойынша жеткіліксіз жұмысты көрсетеді. 2015-2017 жылдары қоғамдық бақылауды жүзеге асыру барысында тексерулер нәтижелері бойынша актілер жасалмай, тек анықталамалар ретінде жазылып, үнемі қадағалауға алынбаған.

Кәсіподақтың Атқару комитетінің 2014 жылғы 14-қарашасындағы қаулысына сәйкес, мүшелік ұйымдардың штатында еңбек қауіпсіздігі мен еңбекті қорғау жөніндегі заңнаманы қадағалауға бақылауды жүзеге асыру үшін бас маман лауазымы қарастырылған, бірақ қазіргі таңда бұл орын бос.

Кәсіподақ ұйымдарының жалдамалы қызметкерлерді кәсіподақ мүшелігімен қамту жөніндегі жұмысы жеткіліксіз дәрежеде жүргізілген. Мысалы, ағымдағы жылдың 1-қаңтарындағы есепке сәйкес, облыстың білім саласындағы 28482 қызметкердің тек 22737-і кәсіподақ мүшелері болып табылады немесе қамтылудың барлығы 79,8% құрайды, бұл оларды кәсіподақ қатарына тарту жөніндегі бірқатар резервті көрсетеді. Сонымен бірге жаңа мүшелерді тарту, жаңа кәсіподақ ұйымдарын құру жөніндегі кәсіподақ ұйымдарының қызметі алқалы органдардың мәжілістерінде қаралмаған. Ақтау қаласындағы оқу орындарының, сондай-ақ құрамында 100 және одан да көп қызметкерлері бар мемлекеттік емес секторлардың қызметкерлерін кәсіподаққа тарту жөнінде проблемалар кездеседі. Олардың ішінде «Меридиан» және «Мейірбике» медициналық колледждері, «Болашақ» колледжі, шет тілдер колледжі, Маңғыстау гуманитарлық-техникалық университеті бар. Облыстық кәсіподақ ұйымының алқалы органдарының мәжілістерінде қаралатын мәселелердің төмен деңгейде әзірленгенін атап өткен жөн: қаралатын мәселелер бойынша талдау жазба хаттары мен анықтамаларды әзірлеу қолданылмайды, ал мәжілістерде қабылданған қаулылар үстіртін қабылданған және оларда нақты тапсырмалар мен ұсынымдар жоқ.

Қаржы құжаттарын жүргізу жөніндегі Нұсқаулықтар мен Ұсынымдарды бұзушылыққа жол берілген: банктік төлем тапсырмасына төраға мен бас бухгалтердің қолдары қойылмаған, төлем шоттарында төрағаның бұрыштамасы жоқ. Еңбек ақы төлеу Ережелерінің талаптарына кәсіподақ ұйымы аппаратының штаттық кестесі сәйкес келмейді.